text: Fhv. topchef er død af svineinfluenza
  14 februar 2011 kl. 20.46
  Den tidligere kommunaldirektør i Aabenraa, Torben Helding, døde af svine-influenza. Det bekræftes af folk, som stod ham nær, skriver jv.dk.
  Torben Helding blev indlagt på sygehuset i Aabenraa den 23.december. 
  I første omgang formodede man, at der var tale om lungebetændelse.
  Lægerne konstaterede dog, at han havde fået svine-influenze, og
  Torben Helding blev overført til Skejby Sygehus. 
  Siden overførslen har han kun været ved bevidsthed få gange, inden han døde på Sønderborg Sygehus tirsdag den 8. februar. Han blev 58 år.
  Torben Helding har haft flere topposter i den offentlige administration. Foruden jobbet som kommunaldirektør i Aabenraa har han været chef for Udvikling & evaluering i Esbjerg kommune.
  